Meddis waa de Schdammsidz vunde Karolinga - viel vunde Vawande - aach ängari - vum Scharlemanje waan un sinn dord begrawe. Bai de Raichsdailunge is Meddis donn ärschd 843 zum Lotharii Regnum un 870 zum Oschdfrongeraisch kumme. 1189 hod sisch die Schdadt vun iam Bischof  uuabhängisch gemächd. Es Bischdum blieb uuvaännad baim Ärzbischdum Dria un Meddis is ä fraii Raichsschdadt worrn. Es hod sich sogaa die gonz Umgewung oivalaiwd als Pays Messin un des hods aach geje die ldhringsche Heazeesch halde gekennd. Ärschd wie im Vertrag von Chambord - rischdicha: im Verrad von Chambord - die brodesdandisch Färschde um de Moriz vun Saxe räschds- un gsädzwidrisch inärem hoch- un londesvaräderische Agd fär viel Geld äm fronzeesische Keenisch Hainrisch II. es Raichsvikariad iwwa via lodhringsche Schdädte zugsichad hän, is Meds zu Frongraisch kumme.